作者：葛长庚
词牌/韵律：贺新郎

paragraphs: 静看春容瘦。
未清明、荼䕷避席，蔷薇出昼。
花里流莺骂桃李，似与东风管句。
怕虚度、兰亭时候。
我也别来天上夕，向年时、感叹湖山旧。
旧日事，君知否。
玉皇驾出清都晓。
就御前、三千神女，指麾八九。
化作花神下人世，如把粉团搦就。
又一似、玉盘在手。
莫是蕊珠亲付属，教小心、劝我杯儿酒。
也只得，为陪笑。